*Projekts*

LATVIJAS REPUBLIKAS MINISTRU KABINETS

2020. gada .  Noteikumi Nr.

Rīgā (prot. Nr.  §)

**Grozījumi Ministru kabineta 2016. gada 25. oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu un Jaunuzņēmumu

darbības atbalsta likuma 7. panta trešo daļu

Izdarīt Ministru kabineta 2016. gada 25. oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A" 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi” (Latvijas Vēstnesis, 2016, 218. nr.; 2017, 84., 222. nr.; 2018, 23., 172. nr.; 2019, 146. nr.) šādus grozījumus:

1. Izteikt 2.6. apakšpunktu šādā redakcijā:

“2.6. jauns produkts – komersanta līmenī pilnīgi jaunas vai būtiski uzlabotas preces vai pakalpojumi, kurus komersants plāno ieviest tirgū. Būtiski uzlabojumi ir jaunu funkciju pievienošana, funkcionālo īpašību un pielietojuma uzlabošana, tai skaitā kvalitātes paaugstināšana, finansiālā pieejamība, lietojamības, ērtuma uzlabošana, ekonomiskāka izmantošana, izturības palielināšana, produkta dzīves ilguma pagarināšana u.c. Nav nepieciešami būtiski uzlabojumi visās produkta funkcijās vai darbības specifikācijās. Būtisks uzlabojums var pastāvēt vienlaikus ar preces vai pakalpojuma citas īpašības pasliktinājumu vai pilnīgu izslēgšanu;”

1. Izteikt 2.7. apakšpunkta ievaddaļu šādā redakcijā:

“2.7. jauns produkts programmatūras jomā – produkts vai pakalpojums, kura izstrāde ir atkarīga no tehnoloģiskas nenoteiktības atrisināšanas programmēšanā vai programmatūras pielietojumā, tai skaitā radītajā tehnoloģijā vai procesā, kā rezultātā rodas jaunas zināšanas. Ja produkta vai pakalpojuma novitāte, tehnoloģiskas nenoteiktības risinājums un jaunas zināšanas netiek radītas programmatūras pielietojumā, tad tā atbilst šādiem nosacījumiem:”

1. Papildināt noteikumus ar 2.11. apakšpunktu šādā redakcijā:

“2.11. tehnoloģiju tiesību komercializācija – zināšanu (tehnoloģiju) pārneses darbība pētījumu rezultātu komercializācijā, kurā pētniecības organizācija kā tehnoloģiju tiesību īpašnieks slēdz intelektuālā īpašuma licences vai nodošanas līgumu ar sadarbības partneri, pētniecības organizācijas meitas uzņēmumu vai trešo pusi par tehnoloģiju tiesību izmantošanu vai atsavināšanu.”

1. Izteikt 3.9. apakšpunkta ievaddaļu šādā redakcijā:

“3.9. programmatūras jomā, ja produkta vai pakalpojuma novitāte, tehnoloģiskās nenoteiktības risinājums un jaunas zināšanas netiek radītas programmatūras pielietojumā atbilstoši šo noteikumu 2.7. apakšpunktā minētajam:”

1. Izteikt 6. punktu šādā redakcijā:

“6. Pasākumam plānotais kopējais attiecināmais finansējums ir 35 307 059 *euro*, tai skaitā Eiropas Reģionālās attīstības fonda finansējums – 30 011 000 *euro*, un valsts budžeta finansējums – 5 296 059 *euro*. Projekta iesniegumā pasākuma īstenošanai kopējo attiecināmo finansējumu plāno ne vairāk kā 20 294 118 *euro* apmērā, tai skaitā Eiropas Reģionālās attīstības fonda finansējumu – 17 250 000 *euro* (rezerves apjoms 12 761 000 *euro*) apmērā un valsts budžeta finansējumu – 3 044 118 *euro* (rezerves apjoms 2 251 941 *euro*) apmērā, paredzot iznākuma rādītāju plānojumu atbilstoši šo noteikumu 8. punktā minētajam apjomam.”

1. Izteikt 17.1.8. apakšpunktu šādā redakcijā:

“17.1.8. datu un informācijas uzkrāšana šo noteikumu 17.1.1., 17.1.6., 17.1.7., 17.1.11. un 17.1.12. apakšpunktā minēto atbalstāmo darbību ietvaros;”

1. Izteikt 17.1.10. apakšpunktu šādā redakcijā:

“17.1.10. Latvijas tēla veidošana ārvalstīs inovāciju jomā, tai skaitā veicinot jaunuzņēmumu veidošanos un to atpazīstamību Latvijā un ārvalstīs, sniedzot informāciju un organizējot jaunuzņēmumu popularizēšanas pasākumus un piedaloties tajos, sekmējot investoru piesaisti jaunuzņēmumiem, izstrādājot mārketinga un publicitātes pasākumus, lai informētu sabiedrību par jaunuzņēmumu nozares aktualitātēm, organizējot seminārus un apmācības.”

1. Papildināt noteikumus ar 17.1.16. apakšpunktu šādā redakcijā:

“17.1.16. Viedās specializācijas stratēģijas jomu ietvaros identificēto vērtību ķēžu ekosistēmu veidošana, attīstīšana un atpazīstamības veicināšana Latvijā un ārvalstīs;”

1. Svītrot 17.2.4. apakšpunktu.
2. Papildināt noteikumus ar 17.3. apakšpunktu šādā redakcijā:

“17.3. atbalstāmā darbība, kuru īsteno gan šo noteikumu 16. punktā minētais personāls, gan ārpakalpojuma veidā: prioritāro pētniecības, attīstības un inovāciju jomu ekosistēmu stratēģiskās attīstības izpēte, balstoties uz pētniecības, inovāciju un tehnoloģiju attīstības nākotnes scenārijiem. Šajā apakšpunktā minētās atbalstāmās darbības sasniegtie rezultāti sniedz ieguldījumu Viedās specializācijas stratēģijas īstenošanā.”

1. Svītrot 18.1.3. apakšpunktu.
2. Svītrot 18.1.13. apakšpunkta ievaddaļā vārdus “organizējot jaunuzņēmumiem nacionālos stendus starptautiskās izstādēs ārvalstīs”.
3. Svītrot 18.1.13.1., 18.1.13.2., 18.1.13.3., 18.1.13.4. un 18.1.13.10. apakšpunktu.
4. Izteikt 18.1.13.9. apakšpunktu šādā redakcijā:

“18.1.13.9. reprezentācijas izdevumi klātienes pasākumos (tai skaitā darba semināros, prezentācijās, konferencēs, preses konferencēs, darījumu tikšanās u.c.), nepārsniedzot divus procentus no projekta kopējām attiecināmajām izmaksām;”

1. Papildināt noteikumus ar 18.1.16. apakšpunktu šādā redakcijā:

“18.1.16. šo noteikumu 17.1.16. apakšpunktā minēto darbību ietvaros ir attiecināmas šādas izmaksu pozīcijas:

18.1.16.1. mārketinga aktivitāšu izmaksas, mārketinga un reklāmas materiālu iegādes izmaksas (tai skaitā teksta, vizuālo, audio, videomateriālu un interaktīvo risinājumu dizaina izstrāde, satura izstrāde, tulkošana, izgatavošana, maketēšana un uzglabāšana (ārpakalpojuma veidā), maksa par izplatīšanu un izvietošanu dažādos informācijas kanālos (piemēram, brošūras, bukleti, plakāti, materiāli ievietošanai sociālajos tīklos, interneta un drukātie plašsaziņas līdzekļi, pārraide televīzijā vai radio, uzturēšana datu nesējos, nodrošinot to aktualizāciju)) un klātienes pasākumu (tai skaitā darbnīcu, semināru, forumu, hakatonu, konkursu, konferenču, pieredzes apmaiņas pasākumu un tikšanos) organizatoriskās un dalības izmaksas Latvijā un ārvalstīs, kā arī reprezentācijas izdevumi;

18.1.16.2. komandējuma izmaksas ārvalstu ekspertiem, kas piedalās Latvijas Viedās specializācijas stratēģijas vērtību ķēžu ekosistēmu klātienes pasākumos, tai skaitā transporta, ēdināšanas, viesnīcas (naktsmītnes) izmaksas, dienas nauda un atlīdzība (ja pasākumā piedalās kā lektors, pasākuma vadītājs vai moderators);

18.1.16.3. citu nepieciešamo pakalpojumu (piemēram, apmācību, ekspertu konsultāciju, juridisko pakalpojumu, pētījumu) izmaksas un piegāžu izmaksas;

18.1.16.4. pievienotās vērtības nodoklis, ja atbilstoši normatīvajiem aktiem nodokļu un nodevu jomā finansējuma saņēmējs to nevar atgūt pilnā vai daļējā apmērā.”

1. Papildināt noteikumus ar 31.4.3. un 31.4.4. apakšpunktiem šādā redakcijā:

“31.4.3. neatkarīgs ekspertu vērtējums apliecina, ka kompensācijas summa ir vismaz vienāda ar tirgus cenu;

31.4.4. gadījumos, kad sadarbības nolīgums sadarbības uzņēmumam dod pirmpirkuma tiesības attiecībā uz intelektuālā īpašuma tiesībām, ko radījušas sadarbības pētniecības organizācijas vai pētniecības infrastruktūras, kad šie subjekti izmanto abpusējas tiesības lūgt ekonomiski izdevīgākus piedāvājumus no trešām personām tā, lai sadarbības uzņēmumam būtu attiecīgi jāpieskaņo savs piedāvājums;”

1. Izteikt 34.6. apakšpunktu šādā redakcijā:

“34.6. pievienotās vērtības nodoklis, ja to pilnā vai daļējā apmērā nevar atgūt atbilstoši normatīvajiem aktiem nodokļu un nodevu jomā.”

1. Papildināt noteikumus ar 38.5. apakšpunktu šādā redakcijā:

“38.5. pievienotās vērtības nodoklis, ja to pilnā vai daļējā apmērā nevar atgūt atbilstoši normatīvajiem aktiem nodokļu un nodevu jomā.”

1. Papildināt noteikumus ar 38.2 punktu šādā redakcijā:

“38.2 Šo noteikumu 38.5. apakšpunktā minētās izmaksas ir attiecināmas, sākot ar 2018. gada 1. maiju.”

1. Svītrot 41.8. apakšpunktu.
2. Izteikt 45.2. apakšpunktu šādā redakcijā:

“45.2. piesaistītais darbinieks nav cita komersanta valdes loceklis, kā arī netiek nodarbināts pie cita komersanta ne uz darba līguma, ne uzņēmuma līguma pamata. Prasība neattiecas uz komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā;”

1. Svītrot 50. punkta pēdējo teikumu “Lēmumu par atbalsta piešķiršanu finansējuma saņēmējs pieņem atbilstoši pieteikuma vērtēšanas rezultātiem.”
2. Izteikt 52.3. apakšpunktu šādā redakcijā:

“52.3. šo noteikumu 41.1 punktā minētajām darbībām ir ne ilgāk kā līdz 2020. gada 31. decembrim.”

1. Aizstāt 58. punktā vārdu un skaitli “un 41.6.” ar skaitļiem un vārdu “41.6. un 41.9.”
2. Papildināt noteikumus ar 80.3 punktu šādā redakcijā:

“80.3 Šo noteikumu 80.1 un 80.2 punktā noteiktā atbalsta intensitāte tiek piemērota ārpakalpojuma izmaksām bez pievienotās vērtības nodokļa.”

1. Papildināt noteikumus ar 92.1 punktu šādā redakcijā:

“92.1 Šo noteikumu 90., 91. un 92. punktā noteiktā atbalsta intensitāte tiek piemērota ārpakalpojuma izmaksām bez pievienotās vērtības nodokļa.”

1. Svītrot 100. punktā vārdus “jeb līdz 2021. gada 30. jūnijam”.

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro